cyanic-selkie/wikianc huggingface dataset:
কৃষ্ণনগর উত্তর বিধানসভা কেন্দ্র
কৃষ্ণনগর পূর্ব
২০০৬ সালের বিধানসভা নির্বাচনে, সিপিআই (এম) -এর সুবিনয় ঘোষ কৃষ্ণনগর পূর্ব বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের ডা: রমেন্দ্রনাথ সরকারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের এবং ১৯৯৬ এবং ১৯৯১ সালে কংগ্রেসের শিবদাস মুখার্জী প্রতিনিধিত্ব করেন, ২০০১ এবং ১৯৯৬ সালে সিপিআই (এম) -এর রাধানাথ বিশ্বাসকে এবং ১৯৯১ সালে সিপিআই (এম) -এর সাধন চট্টোপাধ্যায়কে পরাজিত করেন। ১৯৮৭ সালে সিপিআই (এম) সাধন চট্টোপাধ্যায় কংগ্রেসের শিবদাস মুখার্জীকে পরাজিত করেন এবং ১৯৮২ সালে জনতা পার্টির কাশিকান্ত মৈত্রকে পরাজিত করেন। জনতাপার্টির কাশিকান্ত মৈত্র ১৯৭৭ সালে সিপিআই (এম)-এর সাধন চট্টোপাধ্যায়কে পরাজিত করেন।
কৃষ্ণনগর পশ্চিম
২০০৬ সালের বিধানসভা নির্বাচনে, সিপিআই (এম) -এর অশোক ব্যানার্জী কৃষ্ণনগর পশ্চিম বিধানসভা কেন্দ্র থেকে জয়ী হন তার নিকটবর্তী প্রতিদ্বন্দ্বী তৃণমূল কংগ্রেসের উজ্জল বিশ্বাসকে পরাজিত করেন। সিপিআই (এম) -এর সুনিল কুমার ঘোষ ২০০১ সালে তৃণমূল কংগ্রেসের উজ্জল বিশ্বাসকে পরাজিত করেন, ১৯৯৬ সালে কংগ্রেসের বিশ্বরূপ মুখার্জীকে এবং ১৯৯১ সালে কংগ্রেসের উজ্জল বিশ্বাসকে পরাজিত করেন। ১৯৮৭ এবং ১৯৮২ সালে সিপিআই (এম) -এর অমৃতেন্দু মুখার্জী কংগ্রেসের গৌরিশঙ্কর দত্তকে পরাজিত করেন  এবং ১৯৭৭ সালে জনতা পার্টির মহাদেব ভট্টাচার্য পরাজিত করেন।
কৃষ্ণনগর পূর্ব
১৯৭২ সালে কংগ্রেসের কাশিকান্ত মৈত্র প্রতিনিধিত্ব করেন, ১৯৭১ সালে নির্দল প্রার্থী হিসেবে নির্বাচিত হন এবং ১৯৬৯ এবং ১৯৬৭ সালে এসএসপি এর হয়ে প্রতিনিধিত্ব করেন।
কৃষ্ণনগর পশ্চিম
কংগ্রেসের শিবদাস মুখার্জী ১৯৭২ সালে জয়ী হন। ১৯৭১, ১৯৬৯, ১৯৬৭ সালে সিপিআই (এম) -এর অমৃতেন্দু মুখার্জী জয়ী হন।
কৃষ্ণনগর
পিএসপি'র কাশিকান্ত মৈত্র ১৯৬২ সালে কৃষ্ণনগর কেন্দ্র থেকে জয়লাভ করেন। কংগ্রেসের জগন্নাথ মজুমদার ১৯৫৭ সালে জয়ী হন। স্বাধীন ভারতের প্রথম নির্বাচন ১৯৫১ সালে, কংগ্রেসের বিজয় লাল চট্টোপাধ্যায় কৃষ্ণনগর কেন্দ্র থেকে জয়ী হন।
ভারতে কোভিড-১৯ এর বৈশ্বিক মহামারী
কোভিড-১৯ অতিমারিটির প্রথম ঘটনা ভারতে ৩০ জানুয়ারী ২০২০ সালে হয়েছিল যেটি চীন থেকে শুরু হয়েছে।  অনুসারে  মোট সংক্রামিত ব্যক্তির সংখ্যা   জন যার মধ্যে  জনের মৃত্যু হয়েছে এবং  জন সুস্থ হয়ে গেছে। ভারতে অন্যদেশের তুলনায় কম হারে মানুষদের কোভিড-১৯ পরীক্ষা করা হচ্ছে তাই বিশেষজ্ঞরা পরামর্শ দিয়েছেন যে সংক্রমণের সংখ্যাটি যথেষ্ট পরিমাণে অবমূল্যায়ন হতে পারে। ভারতে  কোভিড-১৯ এর মৃত্যুর হার  অনুসারে 0%। ভারতে কোভিড-১৯ পরীক্ষা  অনুসারে প্রতি দশ লক্ষে 0 জন।
প্রাদুর্ভাবটি দিল্লি, হরিয়ানা, কর্ণাটক, মহারাষ্ট্র গুজরাত, এবং উত্তরপ্রদেশ ইত্যাদি এক ডজনেরও বেশি রাজ্য ও কেন্দ্রশাসিত অঞ্চলে মহামারী হিসাবে ঘোষণা করা হয়েছে, যেখানে মহামারী রোগ আইন, ১৮৯৭ এর বিধানসমূহ আহবান করা হয়েছে। বহু শিক্ষাপ্রতিষ্ঠান এবং বাণিজ্যিক প্রতিষ্ঠান বন্ধ করে দেওয়া হয়েছে। বেশিরভাগক্ষেত্রে এই ভাইরাস সংক্রমণ নিশ্চিত হওয়ার ঘটনা অন্যান্য দেশের সাথে সংযুক্ত থাকায় ভারতও, সমস্ত পর্যটন ভিসা স্থগিত রেখেছে। ২৩ টি রাজ্য ও সাতটি কেন্দ্রশাসিত অঞ্চল অন্তর্ভুক্ত ৫৪৮টি জেলা যেগুলো সম্পূর্ণরূপে লকডাউন বা অবরুদ্ধকরণের অধীনে আছে।
২০২০ সালের ২২ মার্চ প্রধানমন্ত্রী নরেন্দ্র মোদীর নির্দেশে ভারত ১৪ ঘণ্টা স্বেচ্ছাসেবামূলক জনতা কার্ফু পালন করেছে। যেখানে কোভিড-১৯ সংক্রমণ ঘটেছে সেই ৭৫টি জেলায় পাশাপাশি সমস্ত বড় শহরগুলিতেও সরকার অবরুদ্ধকরণ বা লকডাউন করে তা অনুসরণ করেছে । পরে, ২৪ মার্চ প্রধানমন্ত্রী ১৩০ কোটি জনসংখ্যা সমৃদ্ধ সারা ভারতে ২১ দিনের জন্য লকডাউনের নির্দেশ দিয়েছেন।
বিশ্ব স্বাস্থ্য সংস্থার নির্বাহী পরিচালক মাইকেল রায়ান বলেছিলেন যে করোনাভাইরাস প্রাদুর্ভাব মোকাবিলায় ভারতের "অভাবনীয় ক্ষমতা" ছিল এবং বিশ্বের দ্বিতীয় সর্বাধিক জনবহুল দেশ হিসাবে বিশ্বে ভারতের মোকাবিলা করার ক্ষমতার উপর বিশাল প্রভাব ফেলবে।
অন্যান্য মন্তব্যকারীরা লকডাউন দ্বারা অর্থনৈতিক বিধ্বস্ততা সম্পর্কে উদ্বিগ্ন। এই অর্থনৈতিক বিধ্বস্ততার ফলে অস্থায়ী শ্রমিক, ক্ষুদ্র প্রকল্প, কৃষক এবং স্ব-কর্মসংস্থানকারীদের উপর বিরাট প্রভাব পড়েছে, যারা পরিবহনের এবং বাজারের যোগানের অভাবে জীবিকা নির্বাহ করতে পারছে না।
শিব নাদের বিশ্ববিদ্যালয়ের এক সমীক্ষায় দেখা গেছে, ২৪ মার্চ থেকে ১৪ এপ্রিলের মধ্যে লকডাউন না হলে ভারতবর্ষে ৩১,০০০ রোগের সংখ্যা বৃদ্ধি পেতে পারত।
পটভূমি
৩১ ডিসেম্বর ২০১৯ সালে বিশ্ব স্বাস্থ্য সংস্থার করা প্রতিবেদনে, ২০২০ সালের ১২ জানুয়ারীতে বিশ্ব স্বাস্থ্য সংস্থা নিশ্চিত করেছিল যে চীনের হুবেই প্রদেশের উহান শহরের মানুষের জন্য নভেল করোনাভাইরাস শ্বাসকষ্টের একটি কারণ ছিল। মানুষের একটি ঘনবসতিপূর্ণ এলাকায় এই ঘটনা ঘটেছিল।   ।  কোভিড-১৯ এর কারণে আক্রান্তের মৃত্যুহার ২০০৩-এর সার্স এর চেয়ে অনেক কম ছিল।  তবে সংক্রমণে  মোট মৃত্যুর সংখ্যা যথেষ্ট পরিমাণে বেড়েছে  এটা উল্লেখযোগ্য।
সময়রেখা
ভারত কেরালায় প্রথম তিনটি ঘটনার কথা জানিয়েছিল, এরা সবাই চীনের উহানে শিক্ষার্থী ছিল।
মার্চ মাসে সংক্রমণটি আরও বেড়ে যায়, সারা দেশে বেশ কয়েকটি ঘটনার রিপোর্ট হয় যার বেশিরভাগই সংক্রমিত দেশগুলিতে ভ্রমণ করেছেন এমন ব্যক্তিদের সাথে যুক্ত ছিল। ১০ মার্চ, মোট ঘটনা ৫০ পৌঁছেছে। ১২ মার্চ, সৌদি আরব থেকে ফিরে আসা একজন ৭৬  বছর বয়সী ব্যক্তি দেশের প্রথম ভাইরাসে আক্রান্ত হয়ে মারা যান।
নিশ্চিত হওয়া ঘটনাগুলি ১৫ মার্চে ১০০, ২৪ মার্চে ৫০০ ]  এবং ২৮ মার্চ ১০০০ অতিক্রম করেছে। ২ এপ্রিল ২০০০ অতিক্রম করেছে। ১ এপ্রিল মৃতের সংখ্যা ৫০ পেরিয়েছে।
তাবলীগ জামাত ধর্মীয় মণ্ডলীর একটি অনুষ্ঠান যা দিল্লিতে ১-১৫ মার্চ হয়েছিল, অনুষ্ঠান চলাকালীন ১৩ মার্চ, দিল্লী সরকারের তরফে পরামর্শ দেওয়া হয়েছিল: ২০০ এরও বেশি লোকের জমায়েত নিষিদ্ধ; এছাড়াও ১৩ মার্চ স্বাস্থ্য মন্ত্রণালয় জানিয়েছিল যে কোভিড-১৯ "একটি স্বাস্থ্য জরুরী অবস্থা ছিল না"। ৩১ মার্চ, সারা দেশে  অসংখ্য সংক্রমণের ঘটনা এই অনুষ্ঠানে অংশগ্রহণকারী মানুষদের সাথে সংযুক্ত খুজে পাবার পরে, এই অনুষ্ঠানটি একটি  ভাইরাস  সংক্রমণের নতুন হটস্পট হিসাবে চিহ্নিত হয়। দিল্লির নিজামউদ্দিন মারকাজ মসজিদে যে অনুষ্ঠানটি অনুষ্ঠিত হয়েছিল, সেখানে  দিল্লী পুলিশ দেখে যে ৮ মার্চ থেকে মসজিদে অবস্থান করে থাকা ১৮৩০ জন লোকের মধ্যে ৪০ টি অন্য দেশ থেকে আসা ৯৬০ জন বিদেশি ছিল। ৩১ মার্চ অনুসারে, প্রায় ২০০ মানুষ এই রোগের লক্ষণ দেখিয়েছেন, যার মধ্যে এখন পর্যন্ত ৫৩ জন দিল্লিতে ইতিবাচক হিসাবে নিশ্চিত হয়েছেন। সারা দেশে ১২৮ টিরও বেশি ঘটনাকে এই অনুষ্ঠানের সাথে যুক্ত বলে জানা গেছে। তামিলনাড়ু একদিনে ১৯০ টিরও বেশি ঘটনার প্রতিবেদন করেছে, যারা সবাই এই অনুষ্ঠানে এসেছিল। ৪ এপ্রিল পর্যন্ত, এই ঘটনার সাথে ভারতের ১৭ টি রাজ্য এবং কেন্দ্রশাসিত অঞ্চলগুলিতে ১০২৩টি নিশ্চিত ঘটনা যুক্ত ছিল।
২০২০ সালের ৬ এপ্রিল, মুম্বাইয়ের ওকহার্ড হাসপাতাল এ, ২৬ জন নার্স ও ৩ জন চিকিৎসক ভাইরাসে আক্রান্ত হয়েছেন বলে জানা গেছে। হাসপাতালটি অস্থায়ীভাবে বন্ধ হয়ে একটি সংক্রমণ নিয়ন্ত্রণ এলাকা হিসাবে ঘোষণা করা হয়েছিল। হাসপাতাল প্রশাসনের গাফিলতি এই সংক্রমণের জন্য দায়ী করা হয়েছে।
যোগাযোগ
১৯ মার্চ, ৩০ মিনিটের সরাসরি সম্প্রচারের সময়, ভারতীয় প্রধানমন্ত্রী নরেন্দ্র মোদী সকল নাগরিককে ২২ মার্চ সকাল ৭টায থেকে রাত ৯ টা অবধি 'জনতা কার্ফু' (জনগণের কারফিউ) পালন করতে বলেছিলেন। এই কার্ফু চলাকালে তিনি প্রয়োজনীয় পরিষেবাগুলিতে জড়িত ব্যতীত সকলকে বাড়িতে থাকতে বলেছিলেন। তিনি স্বাস্থ্য ব্যবস্থার বোঝা কমাতে লোকদের রুটিন চেকআপ এবং অপরিহার্য্য নয় এমন শল্য চিকিতসা এড়াতে বলেছেন। তিনি একটি  কোভিড-১৯ অর্থনৈতিক প্রতিক্রিয়া টাস্ক ফোর্স গঠনের ঘোষণা করেছিলেন। প্রাদুর্ভাবকালে অতি প্রয়োজনীয় বিভিন্ন সেক্টর কর্তৃক যে কাজ চলছে তা স্বীকৃতি জানাতে তিনি বিকেল ৫ টায় লোকদের নিজস্ব দরজা, জানালা বা বারান্দার সামনে জড়ো হয়ে পাঁচ মিনিটের জন্য তাদের প্রশংসা করার আহ্বান জানান। রাজ্য এবং স্থানীয় কর্তৃপক্ষকে জনগণকে  এটির কথা স্মরণ করিয়ে দেওয়ার জন্য সাইরেন বাজাতে বলা হয়েছিল। ২৪ মার্চ, মোদী ওই দিনের মধ্যরাত থেকে ২১ দিনের জন্য দেশব্যাপী লকডাউন ঘোষণা করেছিলেন। তিনি স্বাস্থ্যসেবা খাতের জন্য একটি ₹ ১৫,০০০ কোটি (US$২.১ বিলিয়ন) সহায়তাও ঘোষণা করেছিলেন। এই অর্থ কোভিড-১৯ পরীক্ষার সুবিধা, পিপিই, আইসিইউ, ভেন্টিলেটর এবং চিকিৎসা কর্মীদের প্রশিক্ষণের জন্য ব্যবহার করা হবে।
সার্ক সম্মেলন
১৩ মার্চ, মোদি প্রস্তাব দিয়েছিল যে সার্ক দেশগুলি সম্মিলিতভাবে মহামারী প্রতিরোধে লড়াই করবে। প্রস্তাবটি নেপাল, মালদ্বীপ, শ্রীলঙ্কা, ভুটান, বাংলাদেশ এবং আফগানিস্তানের নেতারা স্বাগত জানিয়েছে। ১৫ মার্চ, সার্ক নেতাদের একটি ভিডিও কনফারেন্সের পরে, তিনি সার্ক দেশগুলির জন্য কোভিড-১৯ জরুরী তহবিল হিসাবে শ্রেণিবদ্ধ ₹ ৭৪ কোটি (১০ মিলিয়ন মার্কিন ডলার) বরাদ্দ করেছিলেন।
আইনগত ঘোষণা
২০২০ সালের ১১ মার্চ, ভারতের মন্ত্রিপরিষদ সচিব, রাজীব গৌবা ঘোষণা করেছিলেন যে সমস্ত রাজ্য এবং কেন্দ্রশাসিত অঞ্চলগুলিকে মহামারী রোগ আইন, ১৮৯৭ এর ধারা ২  বিধানের আহবান করা উচিত।
১৪ মার্চ, কেন্দ্রীয় সরকার মহামারীটিকে দুর্যোগ ব্যবস্থাপনা আইন, ২০০৫ এর অধীনে "নোটিফায়েড বিপর্যয়" হিসাবে ঘোষণা করে, রাজ্যগুলিকে ভাইরাসের বিরুদ্ধে লড়াইয়ের জন্য রাজ্য দুর্যোগ প্রতিক্রিয়া তহবিলের অর্থের একটি বড় অংশ ব্যয় করতে সক্ষম করে।
সুরক্ষা ব্যবস্থা
সুরক্ষা ব্যবস্থা প্রথম জানুয়ারিতে প্রয়োগ করা হয়েছিল। ভারত সরকার নাগরিকদের, বিশেষত উহানের জন্য একটি ভ্রমণ পরামর্শিকা জারি করেছিল, যেখানে প্রায় ৫০০ ভারতীয় মেডিকেল শিক্ষার্থীরা পড়াশোনা করে। এটি চীন থেকে আগত যাত্রীদের তাপীয় স্ক্রিনিংয়ের জন্য সাতটি বড় আন্তর্জাতিক বিমানবন্দরকে নির্দেশ দিয়েছিল।
ভারতীয় মহাকাশ গবেষণা সংস্থা (ইসরো) কেরালার তিরুবনন্তপুরমে তার তিনটি সুবিধাতে মহামারীটির বিরুদ্ধে সতর্কতা অবলম্বন করেছে। সুবিধাগুলি হল বায়ো-মেট্রিক ফিঙ্গারপ্রিন্ট স্ক্যানিং স্থগিত করেছে, ঘূর্ণায়মান প্রবেশদ্বার বন্ধ এবং  অভ্যন্তরীণ সভা সীমাবদ্ধ এবং চিকিৎসা তত্ত্বাবধান বাড়ানোর সময় যতটা কম সম্ভব ভ্রমণ কর্রেছে। তবে এগুলিতে মিশনের সময়সূচী প্রভাবিত হয়নি।
১৭ মার্চ, ভারত সরকার সমস্ত ভারতীয় রাজ্যগুলিকে ৩১ মার্চ অবধি  প্রতিরোধমূলক কৌশল হিসাবে সামাজিক দূরত্বের ব্যবস্থা গ্রহণের বাস্তবায়নের জন্য আহ্বান জানিয়ে একটি আবেদন জারি করেছে। কেন্দ্রীয় সশস্ত্র পুলিশ বাহিনীকে যুদ্ধকালীন পরিস্থিতির জন্য একটি সরকারী নির্দেশ জারি করা হয়েছিল; সমস্ত অপ্রয়োজনীয় ছুটি বাতিল করা হয়েছে।  একটি কোভিড-১৯ অর্থনৈতিক প্রতিক্রিয়া টাস্ক ফোর্সও গঠন করা হয়েছে।
২৭ মার্চ, তামিলনাড়ু সরকার করোনার ভাইরাসের বর্তমান অবস্থার পরিপ্রেক্ষিতে তাত্ক্ষণিকভাবে ১৫০৮টি ল্যাব টেকনিশিয়ান, ৫০০ ডাক্তার এবং ১০০০ নার্সকে নিয়োগ আদেশ জারি করেছে। এর সাথে রাজ্যে ২০০ টি নতুন অ্যাম্বুলেন্স বাড়ানোর আদেশও দেওয়া হয়েছে।
আসাম সরকার গুয়াহাটির সরুসাজাই স্টেডিয়াম এবং নেহেরু স্টেডিয়ামে বিচ্ছিন্নতা সুবিধা তৈরি করা শুরু করে।
হেল্পলাইন
ইউনিয়ন এবং রাজ্য সরকারগুলি জাতীয় এবং রাষ্ট্রীয় হেল্পলাইন নম্বর প্রস্তুত করেছে।
ভ্রমণ এবং প্রবেশের সীমাবদ্ধতা
২০২০ সালের ৩ মার্চ, ভারত সরকার ইতালি, ইরান, দক্ষিণ কোরিয়া এবং জাপানের নাগরিকদের জন্য  ভিসা প্রদান এবং ইতিমধ্যে জারি করা নতুন ভিসা স্থগিত করেছে। ২০২০ সালের ৪ মার্চ স্বাস্থ্য ও পরিবার কল্যাণ মন্ত্রী ডাঃ হর্ষ বর্ধন ভারতে আগত সমস্ত আন্তর্জাতিক যাত্রীদের বাধ্যতামূলক স্ক্রিনিংয়ের ঘোষণা করে। তিনি আরও বলেছিলেন, এ পর্যন্ত বিমানবন্দরগুলিতে ৫৮৯,০০০ লোককে স্ক্রিন করা হয়েছে, এক মিলিয়নেরও বেশি নেপালের সীমান্তে স্ক্রিন করা হয়েছে এবং প্রায় ২৭০০০ জন বর্তমানে সম্প্রদায়ের নজরদারিতে রয়েছেন।  বিদেশ থেকে ভারতে আসা সমস্ত যাত্রীদের জন্য সরকার এখন সার্বজনীন স্ক্রিনিংও শুরু করে। এর আগে কেবল চীন, হংকং, জাপান, দক্ষিণ কোরিয়া, থাইল্যান্ড, সিঙ্গাপুর, নেপাল, ইন্দোনেশিয়া, ভিয়েতনাম এবং মালয়েশিয়া থেকে আগত যাত্রীদের চেক করা হয়েছিল।
২০২০ সালের ১১ মার্চ, ভারত সরকার কূটনীতিক, কর্মকর্তা, জাতিসংঘ / আন্তর্জাতিক সংস্থা, কর্মসংস্থান এবং প্রকল্প ভিসা ব্যতীত ১৩ মার্চ রাত ১২টা থেকে থেকে ১৩ এপ্রিল ২০২০ সাল পর্যন্ত ভারতের সকল ভিসা স্থগিত করেছিল। ভারতও ভিসা মুক্ত ভ্রমণ সুবিধা স্থগিত করেছে। ২০২০ সালের ১৫ এপ্রিল পর্যন্ত ওসিআই কার্ডধারীদের এবং ১৫ ফেব্রুয়ারির পর কোভিড -১৯ টি আক্রান্ত দেশগুলি থেকে আগত সমস্ত ভারতীয় নাগরিককে ১৪ দিনের জন্য পৃথক করা দরকার।
১৮ মার্চ থেকে, ইউরোপীয় ইউনিয়ন, যুক্তরাজ্য এবং তুরস্কের ভ্রমণকারীদের প্রবেশ ৩১ মার্চ অবধি নিষিদ্ধ ছিল। এর পরে আফগানিস্তান, ফিলিপাইন, মালয়েশিয়ার মতো অন্যান্য দেশে নিষেধাজ্ঞা জারি করা হয়েছিল।
একটি সতর্কতামূলক ব্যবস্থা হিসাবে, স্বরাষ্ট্র মন্ত্রণালয় পরবর্তী আদেশের জন্য ১৬ মার্চ থেকে অস্থায়ীভাবে শ্রী করতারপুর সাহেবের ভ্রমণ ও নিবন্ধন স্থগিত করেছিল। সিকিম রাজ্যের অভ্যন্তরীণ পর্যটকদের ১৭ মার্চ থেকে প্রবেশ নিষিদ্ধ করেছিল এবং যারা ইতিমধ্যে রাজ্যে রয়েছেন তাদের চলে যেতে বলেছিল। হিমাচল প্রদেশ পরবর্তী নির্দেশ না দেওয়া পর্যন্ত ১৯ মার্চ বিদেশী ও দেশীয় পর্যটকদের প্রবেশ নিষিদ্ধ করেছিল। অন্যান্য রাজ্যগুলি যেমন উত্তরাখণ্ড একই পদ্ধতি অনুসরণ করেছে, যেখানে পরবর্তী আদেশ পর্যন্ত পর্যটকদের আগমন নিষিদ্ধ করা হয়েছে। ২১ মার্চ পর্যন্ত পাঞ্জাব গণপরিবহন ব্যবহার নিষিদ্ধ করেছিল।
লকডাউন
২২ মার্চ, ভারত সরকার ৩১ মার্চ পর্যন্ত দেশের ২২ টি রাজ্য এবং কেন্দ্রশাসিত অঞ্চলগুলির ৮২ টি জেলা (যে যে স্থানে নিশ্চিত সংক্রমণের ঘটনার খবর পাওয়া গেছে) পুরোপুরি লকডাউন করার সিদ্ধান্ত নিয়েছিল। ২৩ মার্চ ভোর ৬ টায় দিল্লি কমপক্ষে ৩১ মার্চ অবধি লকডাউনের আওতায় ছিল। প্রয়োজনীয় এবং পণ্য পরিষেবা চালু ছিল।  বেঙ্গালুরু, চেন্নাই, মুম্বই, চন্ডিগড়, এর মতো বড় শহরগুলি সহ ৮০ টি শহর এবং কলকাতাও  লকডাউনের আওতায় ছিল। লকডাউন পিরিয়ড চলাকালীন আন্তঃরাষ্ট্রীয় চলাচলের অনুমতি রয়েছে। তবে কিছু রাজ্য তাদের সীমানা বন্ধ করে দিয়েছে।
৬ এপ্রিল, তেলেঙ্গানায়, মুখ্যমন্ত্রী প্রস্তাব করেছিলেন যে ১৪ এপ্রিলের পরে লকডাউনটি আরও দুই সপ্তাহ বাড়ানো উচিত।
৮ এপ্রিল, যোগী সরকার উত্তর প্রদেশ এর ১৫ টি জেলার হট স্পট অঞ্চলগুলিকে ১৫ এপ্রিল পর্যন্ত সম্পূর্ণ সিল করার নির্দেশ দিয়েছে।
৯ এপ্রিল, ওড়িশা সরকার, পাঞ্জাব, মহারাষ্ট্র ৩০ এপ্রিল পর্যন্ত রাজ্যে লকডাউন বাড়িয়েছে।
১৪ এপ্রিল, প্রধানমন্ত্রী নরেন্দ্র মোদী যে অঞ্চলগুলিতে এই বিস্তার সামলানো বা প্রতিরোধ করা হয়েছে সেখানে ২০ এপ্রিলের পরে শর্তসাপেক্ষে  শিথিলতা  রেখে চলমান লকডাউনটির সময়সীমা ৩ মে পর্যন্ত বাড়িয়েছেন।
উদ্ধার
বিদেশমন্ত্রক মন্ত্রী সুব্রহ্মণ্যম জয়শঙ্কর, এয়ার ইন্ডিয়া এবং ভারতীয় বায়ুসেনা ভাইরাস দ্বারা আক্রান্ত অঞ্চলগুলি থেকে বহু ভারতীয় নাগরিক এবং নির্দিষ্ট বিদেশী নাগরিককে সরিয়ে নিতে সফল হয়েছে।
আরোগ্য সেতু
ইলেক্ট্রনিক্স এবং তথ্য প্রযুক্তি মন্ত্রণালয় জাতির মধ্যে কোভিড -১৯ মহামারীটির আক্রান্তের "যোগাযোগের সন্ধান এবং এর বিস্তার দমনে" র সাহায্যে আরোগ্য সেতু নামে একটি স্মার্ট ফোন অ্যাপ্লিকেশন চালু করেছে। বিশ্ব ব্যাঙ্ক মহামারী মোকাবেলায় প্রাথমিকভাবে এ জাতীয় প্রযুক্তি স্থাপনার প্রশংসা করেছে। গ্লোবাল প্রযুক্তির তারকা অ্যাপল এবং গুগল ১১ এপ্রিল ঘোষণা করেছিল যে তারা স্মার্টফোনগুলির জন্য সফটওয়্যার তৈরি করবে যা আরোগ্য সেতু অবিকল আরোগ্য অ্যাপ্লিকেশনটির মত  আক্রান্তের যোগাযোগের সন্ধানে সহায়তা করবে।
বাণিজ্যিক প্রতিষ্ঠান
১৯ মার্চ দিল্লির মুখ্যমন্ত্রী অরবিন্দ কেজরিওয়াল করোনাভাইরাসজনিত ক্রমবর্ধমান মামলার পরিপ্রেক্ষিতে ৩১ মার্চ অবধি দিল্লির সমস্ত রেস্তোঁরা বন্ধ রাখার ঘোষণা দিয়েছিলেন। তিনি বলেছিলেন যে রেস্তোঁরাগুলিতে খাওয়ার উপর নিষেধাজ্ঞা থাকবে তবে বাড়িতে নেবার জন্য খাদ্য সরবরাহ অব্যাহত থাকবে। তিনি আরও বলেছিলেন যে ২০ বা ততোধিক লোককে রাজ্যের কোথাও ঐক্যবদ্ধ হতে দেওয়া হবে না।. ] ২০ মার্চ, লখনউতে সমস্ত রেস্তোঁরা, হোটেল, মিষ্টির দোকানগুলি ৩১ মার্চ পর্যন্ত বন্ধ করা হয়েছিল।
২০ মার্চ, দিল্লি সরকার ঘোষণা করেছিল যে দিল্লির সমস্ত মলগুলি কেবল সবজি, মুদি এবং ওষুধের দোকান খোলা রেখে বন্ধ থাকবে।  মুম্বই, পুনে এবং নাগপুরের দোকানগুলি ৩১ মার্চ অবধি বন্ধ থাকবে।  এই সময়ের মধ্যে, প্রয়োজনীয় পরিষেবাগুলি অব্যাহত থাকবে। চিকিৎসা পরিষেবা উপলব্ধ হবে।
২২ মার্চ, পাঞ্জাবের মুখ্যমন্ত্রী অমরিন্দর সিং বলেছিলেন যে করোনভাইরাসের জন্য রাজ্যটি ৩১ মার্চ পর্যন্ত লকডাউন করার নির্দেশ দিয়েছেন। সমস্ত প্রয়োজনীয় সরকারি পরিষেবা অব্যাহত থাকবে এবং খাদ্য, ওষুধ ইত্যাদির মতো প্রয়োজনীয় পণ্যগুলির দোকানগুলি উন্মুক্ত থাকবে। ] রাজস্থানের মুখ্যমন্ত্রী অশোক গেহলট বলেছিলেন যে ৩১ মার্চ পর্যন্ত ব্যক্তিগত যান চলাচল নিষিদ্ধ থাকবে, পাশাপাশি সমস্ত মল এবং দোকান বন্ধ থাকবে।.
অভিবাসী শ্রমিকদের দলবদ্ধভাবে প্রস্থান
প্রধানমন্ত্রী নরেন্দ্র মোদী জাতীয় টেলিভিশনে ২১ দিনের লকডাউন ঘোষণার সাথে সাথে কয়েক হাজার মানুষ দেশের মহাসড়কগুলিতে এবং তাদের কর্মস্থল থেকে  নিজ গ্রামে দীর্ঘ দূরত্বে যাত্রা করেছিল। সমস্ত কারখানা, সংস্থাগুলি বন্ধ  হওয়া শুরু করলে এই কারখানাগুলিতে কর্মরত এবং ক্ষুদ্র শ্রমজীবী লোকেরা পুনে, মুম্বই ইত্যাদির মতো বড় শহরগুলি ছেড়ে পালাতে শুরু করেছিল এবং বাসে, ট্রেনে তাদের গ্রামে যাওয়ার চেষ্টা করেছিল, যেখান থেকে তারা এই বড় শহরে এসেছিল। সরকার করোনাভাইরাস ছড়িয়ে পড়া বন্ধ করার জন্য সমস্ত ট্রেন, বাস চলাচল এমনকি ব্যক্তিগত যানবাহন চলাচল বন্ধ করে দিয়েছিল। তারপরে এই কর্মজীবি মানুষেরা  পায়ে হেটে তাদের গ্রামে লম্বা পদযাত্রা শুরু করেছিল, অনেক লোক ক্ষুধার্ত হয়ে উঠেছিল, এদের  মধ্যে অনেকেরই সাথে ছোট বাচ্চা সহ পরিবার ছিল। অনেকের অর্থ ছিল না, কেউ সান স্ট্রোকে, ক্লান্তিতে, ডিহাইড্রেশনে কষ্ট পান। কিছু লোক শহর ছেড়ে চলে গেছে কারণ তারা ভেবেছিল যে করোনাভাইরাস প্রাদুর্ভাব যুক্ত শহরগুলির থেকে সুদুরে তাদের গ্রামগুলি নিরাপদ। এই মানুষগুলির মধ্যে বেশিরভাগই যারা দৈনিক মজুরির কর্মী ছিল তারা প্রধানমন্ত্রী নরেন্দ্র মোদী করোনাভাইরাস ছড়ান রোধ করতে ২৪ মার্চ ভারতে তিন সপ্তাহের পুরো লকডাউন ঘোষণার পরে কর্মহীন হয়ে পড়ে। অর্থ ও চাকরির অভাবে তারা তাদের গ্রামে পৌঁছতে মরিয়া হয়ে ওঠে। কিছু মানুষ সরকারী বাস পেয়ে যান অন্যরা বাড়ি  পৌঁছানোর জন্য পদব্রজে চলতে থাকেন।
পরিসংখ্যান
সংখ্যাগুলি স্বাস্থ্য ও পরিবার কল্যাণ মন্ত্রণালয় কর্তৃক তাদের ওয়েবসাইটে প্রকাশিত উপাত্ত থেকে প্রাপ্ত।
বিদেশে সংক্রামিত ভারতীয়
বিদেশ মন্ত্রক নিশ্চিত করেছে যে ১৮ মার্চ পর্যন্ত, ২৭৬ জন ভারতীয় বিদেশে করোনা ভাইরাস সংক্রামিত হয়েছে। তাদের মধ্যে বেশিরভাগ ছিল ইরানে (২৫৫), তাছাড়া বাকীরা সংযুক্ত আরব আমিরাত, ইতালি, কুয়েত, শ্রীলঙ্কা, রুয়ান্ডা এবং হংকংয়ে।
আব্দুল কাদের (রাজনীতিবিদ)
আব্দুল কাদের মুন্সী বাংলাদেশের যশোর জেলার রাজনীতিবিদ, আইনজীবী ও যশোর-৬ আসনের সাবেক সংসদ সদস্য।
জন্ম
আব্দুল কাদের যশোর জেলার কেশবপুর উপজেলায় জন্মগ্রহণ করেন।
রাজনৈতিক জীবন
আব্দুল কাদের একজন আইনজীবী। তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়ন নিয়ে সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় সংসদ নির্বাচনে তিনি জাতীয় পার্টির মনোনয়ন নিয়ে পরাজিত হন।
লালিকানাশ
thumb|right|200px|লালিকানাশ: ডানদিকের টিউবের লোহিত রক্তকণিকাগুলির লালিকানাশ ঘটেনি, বাম ও মাঝেরগুলিতে ঘটেছে লালিকানাশ (Hemolysis বা Haemolysis) বলতে লোহিত রক্তকণিকা ভেঙে যাওয়া ও ফলশ্রুতিতে চারপাশের তরলে (জীবন্ত দেহের ক্ষেত্রে রক্তরস বা প্লাজমায়) হিমোগ্লোবিন ছড়িয়ে যাওয়াকে বোঝায়।
ওয়্যারলেস অ্যাপ্লিকেশন প্রোটোকল
ওয়্যারলেস অ্যাপ্লিকেশন প্রোটোকল (Wireless Application Protocol, সংক্ষেপে WAP ওয়্যাপ) তারহীন মাধ্যমের সাহায্যে তথ্য আদান প্রদানকারী বিভিন্ন অ্যাপ্লিকেশনের জন্য একটি উন্মুক্ত আন্তর্জাতিক আদর্শ। এটির প্রয়োগ মূলত পিডিএ বা মোবাইল ফোনে ইন্টারনেট ব্যবহারাধিকার দেয়ার জন্য। বর্তমানে এটি পৃথিবীর বেশির ভাগ মোবাইল ইন্টারনেট সাইটে বা ওয়াপ সাইটে ব্যবহৃত হয়।
লালিকানাশ
প্রাণীদেহের ভেতরে লালিকানাশ ঘটলে রক্তশূন্যতা র সৃষ্টি হতে পারে। এই বিশেষ ধরনের রক্তশূন্যতাকে লালিকানাশজনিত রক্তশূন্যতা (Hemolytic Anemia) বলে।
ওয়্যারলেস অ্যাপ্লিকেশন প্রোটোকল
মোবাইল ইন্টারনেট সাইট বা ওয়্যাপ সাইট হল বিশেষ ধরনের ওয়েব সাইট যা ওয়্যারলেস মার্কআপ ল্যাংগুয়েজ বা WML-এ লেখা হয় বা পরিবর্তিত করে নেওয়া হয়। আর ব্যবহার করতে দরকার হয় একটি ওয়্যাপ ব্রাউজার।
লালিকানাশ
প্রাণিদেহের বাইরে পরীক্ষার জন্য কাচের পাত্রে রাখা রক্তে লালিকানাশ ঘটলে পরীক্ষার ফলাফলে ত্রুটির সৃষ্টি হয়। লোহিত রক্তকণিকার ভেতরে পটাশিয়ামের পরিমাণ বেশি বলে লালিকানাশ ঘটলে রক্তরসে পটাশিয়ামের পরিমাণ ভুল করে বেশি দেখা যাতে পারে। রক্ত রাখার কাচের পাত্র বা টিউবটি ঠিকমত সংরক্ষণ না করলে, বেশি ঠান্ডা বা গরমে রাখলে, বা বেশিক্ষণ ধরে রেখে দিলে লালিকানাশ ঘটতে পারে।
ওয়্যারলেস অ্যাপ্লিকেশন প্রোটোকল
প্রযুক্তিগত বিবরণ
ওয়াপ ফোরামে এমন একটি প্রোটোকলের প্রস্তাবনা করা হয়েছে যা বিভিন্ন নেটওর্য়াক প্রযুক্তির মধ্যে ওয়্যাপ সরঞ্জাম ও সফটওয়্যারের দ্বারা তথ্য আদান প্রদান করাকে সহায়তা করে। ওয়্যাপ প্রোটকল স্ট্যাক নিন্মলিখিত স্তরগুলি নিয়ে গঠিত:
+--+  | ওয়ারলেস এপলিকেশন ইনভাইরনমেন্ট (WAE)   | +--+ \  | ওয়ারলেস সেশন প্রোটকল (WSP)         |                  | +--+  |   | ওয়ারলেস ট্রানজেকশন প্রোটকল (WTP)      |                  |   ওয়াপ +--+ |   প্রটোকল | ওয়ারলেস ট্রন্সর্পোট লেয়ার সিক্যুরিটি (WTLS)  |                 |   স্ট্যাক +--+ |  | ওয়ারলেস ডাটাগ্রাম প্রোটকল (WDP)        |                 | +--+ /  |     *** যেকোন ওয়ারলেস ডাটা নেটওর্য়াক ***    | +--+
শান্তিপুর
ইতিহাস ও সংস্কৃতি
তন্ত্রসিদ্ধ কৃষ্ণানন্দ আগমবাগীশের বংশধর শান্তিপুরে দক্ষিণাকালীমূর্তি প্রতিষ্ঠা করেন; যা একটি দালান-মন্দিরে দেবী আগমেশ্বরী নামে অধিষ্ঠিত। পটেশ্বরীতলায় আছেন দেবী পটেশ্বরী (চার-পাঁচশো বছর আগে তান্ত্রিক সাধকরা রাসপূর্ণিমাতে পঞ্চমুণ্ডির আসন স্থাপন করে তার উপর বৃহৎ বৃহৎ পটে আঁকা দক্ষিণাকালীমূর্তি 'পটেশ্বরী'র পূজা করতেন; পরে বারোয়ারি পূজা প্রবর্তিত হলে রাসোৎসবে পটেশ্বরী কালীমূর্তির শোভাযাত্রা শুরু হয়)। এছাড়া এখানে মহিষখাগী, শ্যামাচাঁদুনী, ঘাটচাঁদুনী, বিল্বেশ্বরী, সিদ্ধেশ্বরী প্রভৃতি লোকায়ত কালীমূর্তি অধিষ্ঠিতা আছেন।
মতিগঞ্জ-বেজপাড়ায় অষ্টাদশ শতকের গোড়ার দিকে প্রতিষ্ঠিত নিপুণ হাতের পোড়ামাটির কারুকাজযুক্ত জলেশ্বর শিবমন্দির বিদ্যমান। বউবাজার পাড়ায় আছে দক্ষিণাকালীর পঞ্চরত্ন মন্দির।
শ্যামচাঁদ পাড়ায় ১৭২৬ খ্রিষ্টাব্দে তন্তুবায় সম্প্রদায়ের রামগোপাল খাঁ চৌধুরী প্রতিষ্ঠিত কোষ্ঠীপাথরের কৃষ্ণমূর্তি শ্যামচাঁদের আটচালা মন্দির আছে। মন্দিরটি তৈরী করতে সেসময় ২ লক্ষ টাকা খরচ হয়েছিল।
এছাড়া, শান্তিপুরে ১৭০৩-০৪ খ্রিষ্টাব্দে (১১১৫ হিজরী) তখনকার স্থানীয় ফৌজদার গাজী মহম্মদ ইয়ার খাঁ নির্মিত 'তোপখানা মসজিদ' বিখ্যাত। এর গম্বুজ ও মিনার এখনো অক্ষত আছে।
ভৌগোলিক অবস্থান
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৫ মিটার (৪৯ ফুট)।
জনসংখ্যা
ভারতের ২০০১ সালের আদমশুমারি অনুসারে শান্তিপুর শহরের জনসংখ্যা হল ১৩৮,১৯৫ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে শান্তিপুর এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
ধর্মবিশ্বাস
শান্তিপুরের প্রায় ৭৯.১৫ % মানুষ হিন্দুধর্মে বিশ্বাসী। এখানে ইসলামে ২০.২৫ %, খ্রিস্ট ধর্মে ০.০৪ %, শিখধর্মে ০.০২ %, বৌদ্ধ ধর্মে ০.০১ %, জৈন ধর্মে ০.০১ % মানুষ বিশ্বাসী। এছাড়া অন্যান্য ধর্মে ০.৪২ % মানুষ বিশ্বাসী ও বিবৃতি নেই এমন মানুষ ০.১১ %।
যোগাযোগ
শান্তিপুর শহর বাস ও রেল যোগাযোগের মাধ্যমে রাজ্য রাজধানী কলকাতা ও জেলা সদর কৃষ্ণনগরে র সাথে যুক্ত। কলকাতা হতে শান্তিপুরের ওপর দিয়ে ৩৪ নং জাতীয় সড়ক অতিক্রম করেছে। রেলপথে শিয়ালদহ রেলওয়ে স্টেশন হতে সরাসরি শান্তিপুর বিদ্যুৎচালিত ট্রেনের মাধ্যমে সংযুক্ত। অতীতে শান্তিপুর - কৃষ্ণনগর - নবদ্বীপ ঘাট ন্যারো গেজ রেলপথ ছিল। অধুনা তা ব্রড গেজে রূপান্তরিত হয়েছে। ভাগীরথী নদী র অপর পাড়ে বর্ধমান জেলা র কালনা ও হুগলী জেলা স্থিত গুপ্তিপাড়া র সাথে শান্তিপুর নৌকা পথে যুক্ত।
বিখ্যাত ব্যক্তিবর্গ
অদ্বৈত আচার্য, বিজয়কৃষ্ণ গোস্বামী, স্যার আজিজুল হক,কবি মোজাম্মেল হক, সুধাময় প্রামানিক,কৃত্তিবাস ওঝা, কবি যতীন্দ্রনাথ সেনগুপ্ত,কবি করুণা নিধান বন্দ্যোপাধ্যায়,অরুণ চন্দ্র গুহ,নির্মলেন্দু লাহিড়ি, পণ্ডিত লক্ষ্মীকান্ত মৈত্র, কৌশিক চ্যাটার্জি, শ্রীঞ্জয় মুখার্জি, অজয় দে, শাওন পাল, কবি দামোদর মুখার্জি,মতি রায়
আব্দুল হালিম (রাজনীতিবিদ)
আব্দুল হালিম বাংলাদেশের যশোর জেলার রাজনীতিবিদ ও যশোর-৬ আসনের সাবেক সংসদ সদস্য।
জন্ম
আব্দুল হালিম যশোর জেলার কেশবপুর উপজেলায় জন্মগ্রহণ করেন।
রাজনৈতিক জীবন
আবদুল হালিম (রাজনীতিবিদ) বাংলাদেশ আওয়ামী লীগের রাজনীতিবিদ। তিনি ১৯৮৬ সালের তৃতীয় জাতীয় সংসদ নির্বাচনে স্বতন্ত্র ভাবে সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় সংসদ নির্বাচনে তিনি আওয়ামী লীগের মনোনয়ন নিয়ে বাংলাদেশ জামায়াতে ইসলামীর প্রার্থী মোঃ সাখাওয়াৎ হোসেনের কাছে পরাজিত হয়েছিলেন। এর পর ২০০১ সালের অষ্টম জাতীয় সংসদ নির্বাচনেও তিনি স্বতন্ত্র ভাবে প্রার্থী হয়ে পরাজিত হন।
আব্দুল হালিম (দ্ব্যর্থতা নিরসন)
আব্দুল হালিম নামটি নিচের ব্যক্তিবর্গকে নির্দেশ করতে পারে:
কৃষ্ণনগর দক্ষিণ বিধানসভা কেন্দ্র
কৃষ্ণনগর দক্ষিণ (বিধানসভা কেন্দ্র) ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র।
এলাকা
কৃষ্ণনগর দক্ষিণ বিধানসভা কেন্দ্রটি ১৩ নং রানাঘাট লোকসভা কেন্দ্র (এসসি) এর অন্তর্গত। কৃষ্ণনগর পূর্ব এবং কৃষ্ণনগর পশ্চিম কেন্দ্রটি পূর্বে কৃষ্ণনগর লোকসভা কেন্দ্রের অন্তর্গত ছিল।
২০১১
২০১১ সালের নির্বাচনে, তৃণমূল কংগ্রেসের উজ্জল বিশ্বাস তার নিকটতম প্রতিদ্বন্দ্বী সিপিআই (এম) -এর রমা বিশ্বাসকে পরাজিত করেন।
১৯৭৭-২০০৬
কৃষ্ণনগরে দুটি বিধানসভা কেন্দ্র ছিল ২০০৬ সাল পর্যন্ত ১. কৃষ্ণনগর পূর্ব এবং ২.কৃষ্ণনগর পশ্চিম।
কৃষ্ণনগর পূর্ব
২০০৬ সালের বিধানসভা নির্বাচনে, সিপিআই (এম) -এর সুবিনয় ঘোষ কৃষ্ণনগর পূর্ব বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের ডা: রমেন্দ্রনাথ সরকারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের এবং ১৯৯৬ এবং ১৯৯১ সালে কংগ্রেসের শিবদাস মুখার্জী প্রতিনিধিত্ব করেন, ২০০১ এবং ১৯৯৬ সালে সিপিআই (এম) -এর রাধানাথ বিশ্বাসকে এবং ১৯৯১ সালে সিপিআই (এম) -এর সাধন চট্টোপাধ্যায়কে পরাজিত করেন। ১৯৮৭ সালে সিপিআই (এম) সাধন চট্টোপাধ্যায় কংগ্রেসের শিবদাস মুখার্জীকে পরাজিত করেন এবং ১৯৮২ সালে জনতা পার্টির কাশিকান্ত মৈত্রকে পরাজিত করেন। জনতাপার্টির কাশিকান্ত মৈত্র ১৯৭৭ সালে সিপিআই (এম)-এর সাধন চট্টোপাধ্যায়কে পরাজিত করেন।
কৃষ্ণনগর পশ্চিম
২০০৬ সালের বিধানসভা নির্বাচনে, সিপিআই (এম) -এর অশোক ব্যানার্জী কৃষ্ণনগর পশ্চিম বিধানসভা কেন্দ্র থেকে জয়ী হন তার নিকটবর্তী প্রতিদ্বন্দ্বী তৃণমূল কংগ্রেসের উজ্জল বিশ্বাসকে পরাজিত করেন। সিপিআই (এম) -এর সুনিল কুমার ঘোষ ২০০১ সালে তৃণমূল কংগ্রেসের উজ্জল বিশ্বাসকে পরাজিত করেন, ১৯৯৬ সালে কংগ্রেসের বিশ্বরূপ মুখার্জীকে এবং ১৯৯১ সালে কংগ্রেসের উজ্জল বিশ্বাসকে পরাজিত করেন। ১৯৮৭ এবং ১৯৮২ সালে সিপিআই (এম) -এর অমৃতেন্দু মুখার্জী কংগ্রেসের গৌরিশঙ্কর দত্তকে পরাজিত করেন  এবং ১৯৭৭ সালে জনতা পার্টির মহাদেব ভট্টাচার্য পরাজিত করেন।
কৃষ্ণনগর পূর্ব
১৯৭২ সালে কংগ্রেসের কাশিকান্ত মৈত্র প্রতিনিধিত্ব করেন, ১৯৭১ সালে নির্দল প্রার্থী হিসেবে নির্বাচিত হন এবং ১৯৬৯ এবং ১৯৬৭ সালে এসএসপি এর হয়ে প্রতিনিধিত্ব করেন।
কৃষ্ণনগর পশ্চিম
কংগ্রেসের শিবদাস মুখার্জী ১৯৭২ সালে জয়ী হন। ১৯৭১, ১৯৬৯, ১৯৬৭ সালে সিপিআই (এম) -এর অমৃতেন্দু মুখার্জী জয়ী হন।
কৃষ্ণনগর
পিএসপি'র কাশিকান্ত মৈত্র ১৯৬২ সালে কৃষ্ণনগর কেন্দ্র থেকে জয়লাভ করেন। কংগ্রেসের জগন্নাথ মজুমদার ১৯৫৭ সালে জয়ী হন। স্বাধীন ভারতের প্রথম নির্বাচন ১৯৫১ সালে, কংগ্রেসের বিজয় লাল চট্টোপাধ্যায় কৃষ্ণনগর কেন্দ্র থেকে জয়ী হন।
গঠনপ্রণালী
'''বিন্যাস উল্লেখ করা যায়ঃ '''
ফসুম খিমহুন
ফসুম খিমহুন হলেন অরুণাচল প্রদেশের একজন ভারতীয় রাজনীতিবিদ।
খিমহুন পিপলস পার্টি অরুণাচলের প্রার্থী হয়ে ৫২-চ্যাংলং দক্ষিণ আসন থেকে অরুণাচল প্রদেশ বিধানসভা নির্বাচনে নির্বাচিত হয়েছিলেন।
তিনি ডঃ মিসেস খিমহুনকে বিয়ে করেছেন এবং তাদের দুটি সন্তান রয়েছে।
সম্বলপুর রেলওয়ে বিভাগ
সম্বলপুর রেলওয়ে বিভাগ ভারতীয় রেলওয়ের পূর্ব উপকূল রেলওয়ে জোনের অধীনে তিনটি রেলওয়ে বিভাগের একটি। এই রেলওয়ে বিভাগটি ১৯৫১ সালের ৫ নভেম্বর গঠিত হয়েছিল এবং এর সদর দপ্তর ভারতের ওড়িশা রাজ্যের সম্বলপুরে অবস্থিত।
Waltair রেলওয়ে বিভাগ এবং খুরদা রোড রেলওয়ে বিভাগ হল ECoR জোনের অধীনে অন্য দুটি রেলওয়ে বিভাগ যার সদর দপ্তর ভুবনেশ্বরে ।
রেলওয়ে স্টেশন এবং শহরের তালিকা
তালিকায় সম্বলপুর রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে। যাত্রীদের জন্য বন্ধ স্টেশন -
থ্যালাসেমিয়া
থ্যালাসেমিয়া (Thalassemia) একটি অটোজোমাল মিউট্যান্ট প্রচ্ছন্ন জিনঘটিত বংশগত রক্তের রোগ। এই রোগে রক্তে অক্সিজেন পরিবহনকারী হিমোগ্লোবিন কণার উৎপাদনে ত্রুটি হয়। থ্যালাসেমিয়া ধারণকারী মানুষ সাধারণত রক্তে অক্সিজেনস্বল্পতা বা “অ্যানিমিয়া”তে ভুগে থাকেন। অ্যানিমিয়ার ফলে অবসাদগ্রস্ততা থেকে শুরু করে অঙ্গহানি ঘটতে পারে। থ্যালাসেমিয়া দুইটি প্রধান ধরনের হতে পারে: ১) আলফা থ্যালাসেমিয়া (ক.আলফা থ্যালাসেমিয়া মেজর, খ.আলফা থ্যালাসেমিয়া মাইনর) ২) বিটা থ্যালাসেমিয়া। (ক.ß থ্যালাসেমিয়া মেজর , খ. ß থ্যালাসেমিয়া মাইনর)   সাধারণভাবে আলফা থ্যালাসেমিয়া, ß থ্যালাসেমিয়া থেকে কম তীব্র। আলফা থ্যালাসেমিয়া বিশিষ্ট ব্যক্তির ক্ষেত্রে রোগের উপসর্গ মৃদু বা মাঝারি প্রকৃতির হয়ে থাকে। অন্যদিকে বিটা থ্যালাসেমিয়ার ক্ষেত্রে রোগের তীব্রতা বা প্রকোপ অনেক বেশি; এক-দুই বছরের শিশুর ক্ষেত্রে ঠিকমত চিকিৎসা না করলে এটি শিশুর মৃত্যুর কারণ হতে পারে। বিশ্বে বিটা থ্যালাসেমিয়ার চেয়ে আলফা থ্যালাসেমিয়ার প্রাদুর্ভাব বেশি। আলফা থ্যালাসেমিয়া দক্ষিণ-পূর্ব এশিয়া ও চীনের সর্বত্র এবং কখনও কখনও ভূমধ্যসাগরীয় ও মধ্যপ্রাচ্যের লোকদের মধ্যে দেখতে পাওয়া যায়। প্রতিবছর বিশ্বে প্রায় ১ লক্ষ শিশু থ্যালাসেমিয়া নিয়ে জন্মগ্রহণ করে।
শিশুদের ক্ষেত্রে থ্যালাসেমিয়া
সাধারণত, জন্মগতভাবে একটি শিশু থ্যালাসেমিয়া আক্রান্ত হয়ে থাকে যা, শিশু ও মা-বাবার কোন ভুল থেকে নয় বরং জেনেটিক্যালি বা জিনগত কারণে সংঘটিত হয়। শিশুর বয়স বৃদ্ধির ২ বছরের মধ্যে রোগের লক্ষণ প্রকাশিত হতে শুরু করে যা পরবর্তীতে ডাক্তারের শরণাপন্ন হওয়া তথা পরিক্ষা নিরীক্ষার মাধ্যমে এই রোগের নিরুপণ করা হয়। থ্যালাসেমিয়া মেজর বা কুলি অ্যানিমিয়া (Cooley anemia)-তে আক্রান্ত সন্তান বড় হয়ে সাধারণত ৩০ বৎসর পর্যন্ত বেঁচে থাকতে পারে।
শিশুর ক্ষেত্রে সবচেয়ে বেশি যে সমস্যা দেখা দেয় সেটি হলো তার যথাযথ বৃদ্ধি না হওয়া। আর সেই সাথে রক্তস্বল্পতা, অরুচি, দুর্বলতা সহ নানাবিধ সমস্যা দেখা দেয়। শিশুটি স্বাভাবিক ভাবে বেড়ে উঠতে পারে না। শিশু মনে হীনমন্যতার সৃষ্টি হয় ও নিজেকে অস্বাভাবিক ভাবে এবং সেই সাথে সবার সঙ্গ এড়িয়ে নিজেকে গুটিয়ে রাখে। যথাযথ চিকিৎসা ব্যবস্থা গ্রহণ, নিয়মিত রক্ত সঞ্চালন ও সঠিক পরিচর্যার মাধ্যমে এ রোগে আক্রান্ত শিশুকে সুস্থ জীবন যাপনের ব্যবস্থা করে দেওয়া অত্যন্ত গুরুত্বপূর্ণ একটি দায়িত্ব।
কারণ
ত্রুটিপূর্ণ হিমোগ্লোবিন জিনের কারণে থ্যালাসেমিয়া হয়। বাবা অথবা মা, কিংবা বাবা-মা উভয়েরই থ্যালাসেমিয়া জিন থাকলে বংশানুক্রমে এটি সন্তানের মধ্যে ছড়ায়। এক সমীক্ষায় দেখা যায়, বাবা এবং মা উভয়ের থ্যালাসেমিয়া জিন থাকলে ভূমিষ্ট শিশুর শতকরা ২৫ ভাগ থ্যালাসেমিয়া রোগে আক্রান্ত হয়।
থ্যালাসেমিয়া দুইটি প্রধান ধরন হলো: আলফা থ্যালাসেমিয়া ও বিটা থ্যালাসেমিয়া।
বিশ্বের আনুমানিক ৬০-৮০ মিলিয়ন মানুষ বিটা থ্যালাসেমিয়ার জিন বহন করছে। থ্যালাসেমিয়া স্বল্প উন্নত দেশ যেমন নেপাল, বাংলাদেশ ও পাকিস্তানে বেশি দেখা যায়। আশঙ্কা করা হচ্ছে, আগামী ৫০ বছরে থ্যালাসেমিয়া রোগ অনেক বড় সমস্যা হয়ে দাঁড়াবে।
চিকিৎসা
অস্থিমজ্জা প্রতিস্থাপন থ্যালাসেমিয়ার একটি কার্যকরী চিকিৎসা।
প্রতিরোধ
থ্যালাসেমিয়া প্রতিরোধ করা খুবই সম্ভব। এটি একটি প্রতিরোধযোগ্য রোগ। যদি স্বামী-স্ত্রী দুজনই থ্যালাসেমিয়া বাহক বা একজন থ্যালাসেমিয়া বাহক এবং একজন হিমোগ্লোবিন ই এর বাহক হয় তবে প্রতি গর্ভাবস্থায় – স্বামী স্ত্রী দুজনের যেকোনো একজন যদি সম্পূর্ণ সুস্থ থাকেন, তাহলে নবজাতকের থ্যালাসেমিক হবার কোন সম্ভাবনা থাকে না। তবে নবজাতক থ্যালাসেমিয়ার বাহক হতে পারে যা কোন রোগ নয়।
তাই এ রোগের বাহকদের মধ্যে বিয়ে নিরুৎসাহিত এবং প্রতিহত করার মাধ্যমে সমাজে নতুন থ্যালাসেমিক শিশুর জন্ম হ্রাস করা যায়। সুতরাং, দেরি না করে আজই থ্যালাসেমিয়া নির্ণয় এর জন্য হিমোগ্লোবিন ইলেকট্রোফোরেসিস নামক পরীক্ষাটি করান এবং আপনার শিশুকে এর অভিশাপ থেকে মুক্ত রাখুন।
এছাড়া ইতিমধ্যে ঝুঁকিপূর্ণ অর্থাৎ যেসব পরিবারে স্বামী ও স্ত্রী দুজনই এ রোগের বাহক অথবা যাদের এক বা একাধিক থ্যালাসেমিক শিশু আছে তারা গর্ভস্থ ভ্রুণ পরীক্ষার মাধ্যমে সম্ভাব্য থ্যালাসেমিক শিশু নির্ণয় এবং তা পরিহার (গর্ভপাত) করতে পারেন। গর্ভাবস্থার ১৬ থেকে ১৮ সপ্তাহের মধ্যে পরীক্ষাটি করালে ভালো হয়।
গর্ভস্থ সন্তানের থ্যালাসেমিয়া জানার জন্য যে পরীক্ষাগুলো করতে হবে : তাহলে আমাদের অনাগত প্রজন্ম যাতে থ্যালাসেমিয়ার মত একটি ভয়াবহ রোগ নিয়ে না জন্মায়, তার জন্য আমাদের প্রত্যেককে থ্যালাসেমিয়া সম্পর্কে সচেতন হতে হবে।
থ্যালাসেমিয়া বংশগত রোগ। সংক্রামক বা ছোঁয়াচে নয়। এটি পিতামাতার কাছ থেকে সন্তানের মধ্যে আসে। মা-বাবা দুই জনেই যদি রোগী হয় তা হলে সুস্থ বাচ্চা হওয়ার সম্ভাবনা নেই। যদি মা-বাবার একজন রোগী হয় অন্যজন সুস্থ হয় তাহলে কিছু সন্তান বাহক হবে, কিন্তু সুস্থ হবে। রোগটি মা-বাবার থেকেই সন্তানের মধ্যে সঞ্চালিত হয়। তাই যদি বিবাহ করার পূর্বে রক্তের পরীক্ষা করে নেওয়া যায় যে পাত্র বা পাত্রী কেউই বাহক বা রোগী নয় তা হলে রোগটি সঞ্চালিত হতে পারবে না।
বিশ্ব থ্যালাসেমিয়া দিবস
থ্যালাসেমিয়া সম্পর্কে সচেতনতা গড়ে তুলতে প্রতিবছর ৮ মে পালিত হয় বিশ্ব থ্যালাসেমিয়া দিবস। বাংলাদেশেও এই দিবসটি পালিত হয়। বিশ্বে থ্যালাসেমিয়া রোগের বাহক সংখ্যা প্রায় ২৫০ মিলিয়ন। বিশ্বে প্রতি বছর ১ লাখ শিশু থ্যালাসেমিয়া নিয়ে জন্মগ্রহণ করে। বাংলাদেশের ১০-১২ ভাগ মানুষ এ রোগের বাহক। অর্থাৎ প্রায় দেড় কোটিরও বেশি মানুষ তাদের অজান্তে এ রোগের বাহক। দেশে কমপক্ষে ৬০ থেকে ৭০ হাজার থ্যালাসেমিয়া আক্রান্ত শিশু-কিশোর রয়েছে। প্রতিবছর প্রায় ৭ থেকে ১০ হাজার শিশু থ্যালাসেমিয়া রোগ নিয়ে জন্মগ্রহণ করছে।
বীরেন দে
বীরেন দে (৮ অক্টোবর ১৯২৬ - ১২ মার্চ  ২০১১) ছিলেন আধুনিক শিল্পকলার একজন ভারতীয় বাঙালি চিত্রশিল্পী। তান্ত্রিক প্রভাবের কারণে তার অঙ্কনে জ্যামিতির প্রতিসম নিদর্শন এবং সেই সঙ্গে মহাবিশ্বে স্ত্রী-পুরুষ শক্তির  প্রতিনিধিত্বকারী মণ্ডল, লিঙ্গমূর্তি এবং যোনির মতো তান্ত্রিক চিহ্নগুলি চিত্রিত হয়েছে। ১৯৯২ খ্রিস্টাব্দে ভারত সরকার তাকে চতুর্থ সর্বোচ্চ বেসামরিক সম্মান পদ্মশ্রীতে ভূষিত করে।
জীবনী
বীরেন দে ১৯২৬ খ্রিস্টাব্দের ৮  অক্টোবর বেঙ্গল প্রেসিডেন্সির অধুনা   বাংলাদেশের ফরিদপুরে জন্মগ্রহণ করেন স্বাধীনতার পূর্বেই তিনি তার পরিবারসহ কলকাতায় চলে আসেন এবং ১৯৪৪ খ্রিস্টাব্দে কলকাতার   গভর্নমেন্ট কলেজ অফ আর্ট অ্যান্ড ক্রাফটে স্নাতক স্তরের পড়াশোনার জন্য যোগ দেন। কিন্তু তৎকালীন কলেজের অধ্যক্ষের সঙ্গে বিবাদের কারণে ডিপ্লোমা গ্রহণ করেননি। ১৯৪৯ খ্রিস্টাব্দে   দিল্লি বিশ্ববিদ্যালয়ে একটি ম্যুরাল তৈরির দায়িত্ব দেওয়া হলে  তিনি নতুন দিল্লিতে চলে যান। ১৯৫১ খ্রিস্টাব্দে দেশের বাইরে প্যারিসের স্যালন ডি মাই -এ তার প্রথম প্রদর্শনী অনুষ্ঠিত হয় । পরে ১৯৫২ খ্রিস্টাব্দে ভারতে ফিরে তিনি দিল্লির কলেজ অফ আর্ট- এ অনুষদের সদস্য হিসাবে যোগ দেন এবং ১৯৬৩ খ্রিস্টাব্দ পর্যন্ত সেই কর্মে লিপ্ত থাকেন।
কলেজ অফ আর্টে,  অবস্থানকালে তিনি যুক্তরাষ্ট্রের ফুলব্রাইট স্কলারশিপে এক বছর নিউইয়র্কে অতিবাহিত করেন। পরবর্তীতে, তিনি তন্ত্রএর প্রতীক চিত্রণ করা শুরু করেন। ১৯৬৬ খ্রিস্টাব্দে, তার শিল্পকর্ম  নতুন দিল্লির  কুমারস গ্যালারী  এবং  লন্ডনের হেওয়ার্ড গ্যালারীতে  প্রদর্শিত হয় রপর থেকে  তার শিল্পকর্ম  নতুন দিল্লির ন্যাশনাল গ্যালারি অফ মডার্ন আর্ট,  বার্লিনের স্টেট মিউজিয়াম এবং  প্রাগের ন্যাশনাল গ্যালারি,  লন্ডনের রয়্যাল একাডেমি অফ আর্টস, ১৯৮৮ খ্রিস্টাব্দের  ভারতের টোকিও ফেস্টিভ্যাল এবং ভেনিস, টোকিও, সাও পাওলো, মাইনিচি এবং সিডনি সহ বেশ কয়েকটি স্থানে দ্বিবার্ষিক প্রদর্শনীতে প্রদর্শিত হতে থাকে।
প্রদর্শনী
নির্বাচিত প্রদর্শনীর তালিকা:
পদ্মিনী রামচন্দ্রন
পদ্মিনী রামচন্দ্রন (১২ জুন ১৯৩২ - ২৪ সেপ্টেম্বর ২০০৬) ছিলেন একজন ভারতীয় অভিনেত্রী ও ভরতনাট্যম নৃত্যের প্রশিক্ষক। তিনি পদ্মিনী নামেই অধিক পরিচিত ছিলেন। তিনি ২৫০ টিরও বেশি ভারতীয় চলচ্চিত্রে অভিনয় করেছেন। তিনি একই সাথে তামিল, হিন্দি, মালায়ালাম, তেলুগু এবং রুশ চলচ্চিত্রে অভিনয় করেছেন। পদ্মিনী সহ তার বড় বোন ললিতা এবং তার ছোট বোন রাগিনীকে একত্রে "ত্রিবাঙ্কুর সিস্টার্স" বলে ডাকা হত।
প্রারম্ভিক জীবন
পদ্মিনী তিরুবনন্তপুরমে জন্মগ্রহণ করেন এবং এখানেই বেড়ে ওঠেন। তিরুবনন্তপুরম তখন ত্রিবাঙ্কুর নামক দেশীয় রাজ্যের অন্তর্ভুক্ত ছিল এবং বর্তমানে ভারতের কেরল রাজ্যের রাজধানী। তিনি ছিলেন শ্রী থাঙ্গাপ্পন নয়ার এবং সরস্বতীর দ্বিতীয় কন্যা। তার বোন ললিতা এবং রাগিনীও নামকরা চলচ্চিত্র অভিনেত্রী ছিলেন। ত্রিবাঙ্কুর রাজ্যে জন্মগ্রহণ করায় তাদের নাম ছিল ত্রিবাঙ্কুর সিস্টার্স। পদ্মিনী এবং তার বোনেরা তিরুভিদাইমারুদুর মহালিঙ্গম পিল্লাইয়ের কাছ থেকে ভারতনাট্যম নৃত্য শিখেছিলেন। এই ত্রিবাঙ্কুর ত্রয়ী ছিলেন ভারতীয় নৃত্যশিল্পী গুরু গোপীনাথের শিষ্য। তারা তার কাছ থেকে নাথের কাথাকালি ও কেরল নাট্যনম শিখেছিলেন। তিরুবনন্তপুরমে পদ্মিনীর পরীজাথ পুস্পপাহাড়নম উপস্থাপনের সময় এন. এস. কৃষ্ণন তার প্রতিভার পরিচয় পান। সেই অভিনয়ের পর কৃষ্ণন বলেছিলেন ভবিষ্যতে পদ্মিনী বিখ্যাত অভিনেত্রী হবেন। এভাবেই পদ্মিনী কৃষ্ণনের প্রযোজিত মনমগল-এ নায়িকা হয়েছিলেন।
ত্রিবাঙ্কুর সিস্টার্স বা পদ্মিনী সহ তার বোনেরা ত্রিভেন্দ্রমের পুজাপ্পুরে একটি যৌথ পরিবার থারাবাদু (মালায়া কুটির) -এ বেড়ে ওঠেন। পরিবারের মাতৃতান্ত্রিক প্রধান ছিলেন কার্তিয়ায়িনী আম্মা এবং তার স্বামী ছিলেন পি.কে. পিল্লাই (চেরথালার পালকুন্নথু কৃষ্ণ পিল্লাই) ওরফে "পেনাং পদ্মনাভ পিল্লাই"। পি.কে. পিল্লাইয়ের ছয় ছেলে ছিল, যার মধ্যে সত্যপালান নায়ের (বেবি) বহু প্রাথমিকের মালায়ালাম চলচ্চিত্রের শীর্ষস্থানীয় নির্মাতা ছিলেন। তারা ১৯৫৫ সালে ফিল্মফেয়ার পুরস্কারে পারফর্ম করেন। পদ্মিনী একজন শীর্ষস্থানীয় অভিনেত্রী এবং ৫০, ৬০ এবং ৭০ এর দশকের সর্বাধিক বেতনের অভিনেত্রীদের একজন ছিলেন। তিনি ৫০ এবং ৬০ এর দশকের মনোরম সৌন্দর্যের রাণীদের একজন হিসাবেও পরিচিত ছিলেন। তামিল ছবিতে তার দুর্দান্ত ভারতনাট্যম অভিনয়ের কারণে তাঁকে তামিলনাড়ুতে "নাট্য পেরোলি" উপাধি দেওয়া হয়েছিল। তার অভিনীত তামিল চলচ্চিত্র থিলানা মোহনাম্বল তামিল সিনেমার একটি কাল্ট ক্লাসিক এবং এটি আজও একটি স্মরণীয় চলচ্চিত্র। জিস দেশ মে গঙ্গা বেহতী হ্যায় চলচ্চিত্রে তার অভিনয় ছিল অসাধারণ এবং চলচ্চিত্রটি তাঁকে একজন জাতীয় তারকায় রূপান্তরিত করে।
কর্মজীবন
সর্বপ্রথম ১৪ বছর বয়সে পদ্মিনী হিন্দি চলচ্চিত্র কল্পনাতে (১৯৪৮) নৃত্যশিল্পী হিসাবে অভিনয় করেছিলেন।এভাবেই তার কেরিয়ার শুরু হয়। তিনি প্রায় ৩০ বছর ধরে চলচ্চিত্রে অভিনয় করছেন।
তিনি শিবাজি গণেশন, এম জি রামচন্দ্রন, এন টি রাসত্যায়ন, প্রেম নাজির, রাজকুমার, জেমিনি গণেশন এবং এস. এস. রাজেন্দ্রনের মত বিখ্যাত ভারতীয় অভিনেতার সাথে অভিনয় করেছেন। তিনি শুধুমাত্র শিবাজি গণেশনের সাথেই ৫৯ টি ছবিতে অভিনয় করেন।
তিনি মূলত তামিল ছবিতেই বেশি অভিনয় করেছেন। ১৯৫০ সালে মুক্তি পাওয়া এজাই পদুম পদু তামিল ভাষায় তার প্রথম চলচ্চিত্র। পক্ষীরাজ স্টুডিওর ভি এ গোপালকৃষ্ণণ পদ্মিনী ও তার বোনদের তামিল পড়াতেন। ১৯৫২ সালের পানাম চলচ্চিত্রে অভিনয়ের মাধ্যমে সাথে শিবাজি গণেশনের সাথে তার অভিনয় শুরু হয়।
তার উল্লেখযোগ্য কয়েকটি তামিল ছবি গুলির মধ্যে রয়েছে থঙ্গা পধুমাই, আনবু, কাট্টু রোজা, থিলানা মোহনাম্বল, ভিয়েতনাম বীদু, এধির পরধাতু, মঙ্গায়ার থিলাকাম এবং পুভে পুছুদাভা। তার কয়েকটি জনপ্রিয় মালায়ালাম চলচ্চিত্রের মধ্যে রয়েছে প্রসন্ন, স্নেহসীমা, বিবাহিতা, অধ্যাপিকা, কুমার সংভাবম, নোককেথাধুরথু কান্নুম নাট্টু, বাস্তুহারা এবং দোলার।
তার দুটি জনপ্রিয় হিন্দি চলচ্চিত্র - মেরা নাম জোকার এবং জিস দেশ মে গঙ্গা বেহতী হ্যায় - ছবিতে তিনি রাজ কাপুরের সাথে জুটি বেঁধেছিলেন। তিনি রাজ কাপুরের সাথে আশিক (১৯৬২) নামক আরও একটি চলচ্চিত্রে অভিনয় করেন। তার অন্যান্য হিন্দি চলচ্চিত্র গুলোর মধ্যে রয়েছে অমর দীপ (১৯৫৮), পায়েল (১৯৫৭), আফসানা (১৯৬৬), ভাসনা (১৯৬৮), চন্দ অর বিজলী (১৯৬৯) এবং বাবুভাই মিস্ত্রির প্রযোজিত মহাভারত (১৯৯৫)।
তিনি থিলানা মোহনাম্বল নামক একটি তামিল চলচ্চিত্রে অভিনয়ের জন্য সর্বাধিক বিখ্যাত হয়েছেন। ছবিটিতে তিনি একজন নৃত্যশিল্পীর ভূমিকায় একজন সংগীতশিল্পীর সাথে কার দক্ষতার সেরা তা প্রমাণের প্রতিযোগিতায় অবতীর্ণ হন। এছাড়াও তিনি তিনি রাশিয়ান ভ্রমণকারী আফান্যাসি নিকিতিনের অ্যা জার্নি বিউন্ড দ্য থ্রি সীস (যাকে এখন রুশ সাহিত্যের স্মৃতিস্তম্ভ হিসাবে বিবেচনা করা হয়) নামক ভ্রমণকাহিনী অবলম্বনে নির্মিত একটি ইন্দো-সোভিয়েত চলচ্চিত্র জার্নি বিউন্ড থ্রি সীস চলচ্চিত্রে অভিনয় করেন। চলচ্চিত্রটিতে তিনি রাজনর্তকী লক্ষীর চরিত্রে অভিনয় করেন।
ব্যক্তিগত জীবন
১৯৬১ সালে পদ্মিনী আমেরিকা ভিত্তিক চিকিৎসক রামচন্দ্রনকে বিয়ে করেন। তিনি তৎক্ষণাৎ চলচ্চিত্র থেকে অবসর নিয়ে যুক্তরাষ্ট্রে তার স্বামীর কাছে যেয়ে পারিবারিক জীবনে মনোনিবেশ করেছিলেন। পদ্মিনী ঐতিহ্যগতভাবে স্বামীর প্রতি অত্যন্ত নিবেদিত ছিলেন এবং তার বহিঃপ্রকাশ প্রকাশ হিসাবে তার স্বামীর সাথে সমস্ত ঐতিহ্যবাহী পূজা এবং অন্যান্য উপাসনা করতেন। এই দম্পতির প্রেম রামচন্দ্রন নামক একজন সন্তান আছেন যিনি নিউ জার্সির হিলসডালে বসবাসকারী এবং ওয়ার্নার ব্রাদার্সের হয়ে কাজ করছেন। তার বিয়ের ষোল বছর পরে, ১৯৭৭ সালে পদ্মিনী নিউ জার্সিতে একটি শাস্ত্রীয় নৃত্য বিদ্যালয় চালু করেছিলেন, যার নাম পদ্মিনী স্কুল অফ ফাইন আর্টস। আজ, তার স্কুল আমেরিকার বৃহত্তম ভারতীয় ধ্রুপদী নৃত্য প্রতিষ্ঠান হিসাবে বিবেচিত হয়।
প্রশিক্ষণপ্রাপ্ত ভারতীয় ধ্রুপদী নৃত্যশিল্পী পদ্মিনী এবং বৈজয়ন্তীমালা তাদের ক্যারিয়ার জুড়ে একে অপরের সাথে প্রতিদ্বন্দীতায় লিপ্ত ছিলেন। কারণ তারা তাদের ক্যারিয়ারের উচ্চতায় ছিল এবং একে অপরকে ছাড়িয়ে যাওয়ার জন্য তাদের মধ্যে পেশাদার প্রতিদ্বন্দ্বিতা ছিল। তাদের বাস্তব জীবনের ঈর্ষা নাট্য নৃত্য অলক্ষিত ভাবে প্রবেশ করে, যা এই ধারাটি সাথে তার নিজস্ব প্রভাব যুক্ত করে। সফল নৃত্যশিল্পী-অভিনেত্রী বৈজয়ন্তীমালার সাথে পেশাদার প্রতিযোগিতার জন্য পদ্মিনী সুপরিচিত ছিলেন। তারা যৌথভাবে ভানজিকোটাই ভালিবান নামক তামিল চলচ্চিত্রের "কান্নুম কান্নাম কালান্থু" গানে নৃত্য পরিবেশন করেছিলেন। গানটি দিয়েছিলেন জনপ্রিয় সংগীতশিল্পী পি. লীলা এবং জিকি। পদ্মিনী এবং বৈজয়ন্তীমালার পেশাদার প্রতিদ্বন্দ্বিতার কারণে, গানটি ছবিটি প্রকাশ হওয়ার পরপরই গানের জনপ্রিয়তা চলচ্চিত্রের জনপ্রিয়তা ছাড়িয়ে গেছে।
কারিখো ক্রি
কারিখো ক্রি ভারতের অরুণাচল প্রদেশের একজন রাজনীতিবিদ।
তিনি লোহিত জেলার তেজু থেকে অরুণাচল প্রদেশ বিধানসভার সদস্য। তিনি মিশমি নামে পরিচিত একটি উপজাতির ব্যক্তি।
তিনি একজন স্বতন্ত্র প্রার্থী।
মুহাম্মদ রশিদ শাহ
মুহাম্মদ রশিদ শাহ একজন পাকিস্তানি রাজনীতিবিদ। তিনি মে ২০১৩ থেকে মে ২০১৮ পর্যন্ত সিন্ধু প্রদেশিক পরিষদের সদস্য ছিলেন।
জীবনের প্রথমার্ধ
তিনি ২৭শে ফেব্রুয়ারি ১৯৭৯ সালে কিংরিতে জন্মগ্রহণ করেন।
রাজনীতি
তিনি ২০১৩ সালে পাকিস্তানের সাধারণ নির্বাচনে, পিএস-৩০ খায়পুরপুর-২ আসন থেকে পাকিস্তান মুসলিম লীগ (এফ)-এর প্রার্থী হিসাবে সিন্ধুর প্রাদেশিক পরিষদের সদস্য নির্বাচিত হন।
তিনি ২০১৮ সালে পাকিস্তানের সাধারণ নির্বাচনে, পিএস-৩২ (খায়রপুর-৭) আসন থেকে মহা গণতান্ত্রিক জোটের প্রার্থী হিসাবে সিন্ধুর প্রাদেশিক পরিষদে পুনরায় নির্বাচিত হন।
ডিক পিলিং
রিচার্ড পিলিং (Dick Pilling;জন্ম: ১১ আগস্ট, ১৮৫৫ - মৃত্যু: ২৮ মার্চ, ১৮৯১) বেডফোর্ডশায়ারের ওল্ড ওয়ার্ডেন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ১৮৮১ থেকে ১৮৮৮ সময়কালে ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন ডিক পিলিং। দলে তিনি মূলতঃ উইকেট-রক্ষক হিসেবে খেলতেন ও ডানহাতে ব্যাটিংয়ে পারদর্শীতা দেখিয়েছেন।
বেডফোর্ডের কাছাকাছি এলাকায় জন ও অ্যান পিলিং দম্পতির সন্তানরূপে জন্মগ্রহণ করেন ডিক পিলিং। শিশু অবস্থাতেই ল্যাঙ্কাশায়ারের অ্যাক্রিংটনের চার্চে চলে যান। সেখানেই তিনি তার সময়কালের অন্যতম সেরা উইকেট-রক্ষক হিসেবে নিজেকে পরিচিতি ঘটান।
প্রথম-শ্রেণীর ক্রিকেট
১৮৭৭ থেকে ১৮৮৯ সাল পর্যন্ত প্রথম-শ্রেণীর ক্রিকেটে ল্যাঙ্কাশায়ারের পক্ষে অংশগ্রহণ করেছেন। এ সময়ে তিনি ২৫০টি খেলায় অংশ নিয়েছেন। তন্মধ্যে ৮টি টেস্ট খেলাও এর অন্তর্ভুক্ত রয়েছে। ১৮৮৯ সালে ল্যাঙ্কাশায়ারের পক্ষে আর্থিক সুবিধা গ্রহণের খেলার জন্য মনোনীত হন ও ১,৫০০ পাউন্ড-স্টার্লিং লাভ করেন।
১৮৭৭ সালে ল্যাঙ্কাশায়ারের পক্ষে প্রথমবারের মতো খেলায় অংশগ্রহণ করতে থাকেন। খুব সুন্দর সময়ে ল্যাঙ্কাশায়ারে আগমন ঘটে তার। ই. জ্যাকসন প্রায়শঃই ব্যবসায়িক কারণে ব্যস্ত থাকতেন। ফলে উত্তরাঞ্চলীয় কাউন্টি দলটিতে প্রথম-শ্রেণীর উইকেট-রক্ষক ছাড়াই খেলতে হতো। শুরু থেকেই নিজেকে ল্যাঙ্কাশায়ার দলের সাথে মানিয়ে নিতে সক্ষম হন ও সেরা উইকেট-রক্ষকের আগমনবার্তা জানিয়ে দেন। পাশাপাশি সম্মুখ সারিতে চলে আসেন। আগস্ট, ১৮৭৭ সাল থেকে ১৮৮৯ সাল পর্যন্ত ল্যাঙ্কাশায়ারের প্রথম একাদশে নিয়মিতভাবে খেলতে থাকেন। প্রায়শঃই উইজডেনের বেশ কয়েক পৃষ্ঠায় খুব সহজেই নিজের গড়া রেকর্ডগুলোকে মুদ্রিত আকারে নিয়ে যান।
১৮৯০ সালের শীতকালে ফুটবল খেলায় অংশগ্রহণের খেসারতস্বরূপ গুরুতরভাবে অসুস্থ হয়ে পড়েন। গ্রীষ্মের শেষদিকে স্বাস্থ্যের আরোগ্যলাভের উদ্দেশ্যে অস্ট্রেলিয়া গমন করেন। দলীয় সঙ্গীদের অধিকাংশই তখন স্টিমারে করে অস্ট্রেলিয়া যাচ্ছিল। ১৮৯১ সালে উইজডেন কর্তৃক ডিক পিলিং বিশ্বের দ্বিতীয় সেরা উইকেট-রক্ষকের মর্যাদা পান। জ্যাক ব্ল্যাকহামকে সেরা ঘোষণা করা হয়েছিল। উইকেট রক্ষণে তিনি পরিচ্ছন্নতা ও ক্ষীপ্রতার সাথে অযথা বাড়াবাড়ি করতেন না।
ব্যাটসম্যান হিসেবে খুবই দর্শনীয় ভঙ্গীমায় ব্যাটিং করতেন। নিজ কাউন্টি দলে তার এ ব্যাটিং বেশ কার্যকরী ছিল। ফলশ্রুতিতে, ১৮৯১ সালে উইজডেন কর্তৃক অন্যতম বর্ষসেরা ক্রিকেটারের মর্যাদা লাভ করেন তিনি।
টেস্ট ক্রিকেট
৩১ ডিসেম্বর, ১৮৮১ তারিখে টেস্ট ক্রিকেটে অভিষেক ঘটে ডিক পিলিংয়ের।
১৮৮১-৮২ মৌসুমে আলফ্রেড শ ও আর্থার শ্রিউসবারির নেতৃত্বাধীন দলে অস্ট্রেলিয়া সফরে যান। একই ব্যক্তিদ্বয়ের অধীনে ১৮৮৭-৮৮ মৌসুমের শীতকালে সফর করেন। ঐ সফরে ও ল্যাঙ্কাশায়ারের নিজস্ব মাঠ ওল্ড ট্রাফোর্ডে টেস্ট খেলাগুলোয় অংশ নেন তিনি। ঐ সময়ে ধারণা করা হয়েছিল যে, পূর্বেকার ভ্রমণ থেকে সানস্ট্রোকে আক্রান্ত হয়েছেন।
ব্যক্তিগত জীবন
দূর্ভাগ্যবশতঃ স্বাস্থ্যের ক্রমশঃ অবনতি ঘটতে থাকে। ১৮৯০-৯১ মৌসুমের শীতকালে ল্যাঙ্কাশায়ার কর্তৃপক্ষের উদ্যোগে অস্ট্রেলিয়ায় যান। কিন্তু, এতে তেমন কাজ হয়নি। দেশে ফেরার ছয়দিন পর ডিক পিলিংয়ের অকালমৃত্যু ঘটে।
পেশায় তিনি পাথর ব্যবসায়ী ছিলেন। ব্যক্তিগত জীবনে বিবাহিত ডিক পিলিং এম নাম্নী এক রমণীর পাণিগ্রহণ করেন। এ দম্পতির কমপক্ষে মেরি নাম্নী এক সন্তান ছিল। ২৮ মার্চ, ১৮৯১ তারিখে ল্যাঙ্কাশায়ারের ম্যানচেস্টার এলাকার ওল্ড ট্রাফোর্ডে মাত্র ৩৬ বছর বয়সে ডিক পিলিংয়ের দেহাবসান ঘটে।
নির্মলি চিত্রকর্ম
থাম্ব|300x300পিক্সেল| নির্মল চিত্রকর্ম নির্মলি চিত্রকর্ম বা নির্মল চিত্রকর্ম হল ভারতের তেলেঙ্গানার নির্মল জেলার নির্মলে প্রচলিত একপ্রকার জনপ্রিয় চিত্রকলা।  শহরে এটি একটি ছোট আকারের শিল্প গঠন করেছে। নির্মল কারিগররা একটি সম্প্রদায় গঠন করেছে। নির্মলে অবস্থানপূর্বক তারা একটি ছোটখাটো ব্যবসার আকারে তাদের শিল্পচর্চা করে যাচ্ছে। চিত্রগুলোতে সোনালি রঙ ব্যবহার করা হয়।
ইতিহাস
নির্মলি শিল্পকর্মটির নামকরণ করা হয়েছে তার উৎপত্তিস্থলের নাম থেকেই। নির্মলি শিল্পের বিবর্তন কাকতীয় রাজবংশের সময়কালের দিকে ইঙ্গিত করে। এই শিল্পটি চতুর্দশ শতাব্দীতে নকশ নামে পরিচিত একদল কারিগরের দ্বারা অনুশীলন করা হয়েছিল। মোগলরা শিল্পটিকে এত পছন্দ করত যে তারা এই শিল্প এবং দক্ষতার পৃষ্ঠপোষকতা করেছিল। ১৯৫০-এর দশকে লেডি হায়ডেরি নির্মলি কারিগরদের হায়দ্রাবাদ রাজপথে আনেন এবং তাদের নৈপুণ্যের প্রচার করেন। এই চিত্রকলার রঙগুলো বিভিন্ন খনিজ, গুল্ম এবং অন্যান্য গাছপালা থেকে সংগ্রহ করে নেওয়া হয়। এইসব চিত্রের বিযয়বস্তুতে অজন্তা এবং অন্যান্য মোঘল শিল্পের প্রভাব রয়েছে। কালো রঙের পটভূমিতে চমকপ্রদ সোনালি চিত্রকলাগুলো ফুটিয়ে তোলা হয়।
নির্মাণ প্রক্রিয়া
প্রথম পদক্ষেপটি হলো কাঠের উপরিভাগে বার্নিশ করা এবং তারপরে সুনির্দিষ্ট নকশাটি আঁকা। তারপর অন্যান্য নকশাগুলো শনাক্ত করে চকের সাহায্যে সেগুলো আঁকা হয়। সবশেষে চিত্রগুলো উজ্জ্বল রঙ করা হয় এবং শেষ পর্যন্ত সোনালি আভা ফুটিয়ে তুলে বার্নিশ করা হয়।
নির্মলি খেলনা
নির্মলি খেলনাগুলো গুল্মের নির্যাস থেকে তৈরি করা হয়। এই খেলনাগুলো বিভিন্ন পেশার মানুষের এবং বিভিন্ন প্রাণীর আঙ্গিকে তৈরি করা হয়। এগুলো প্রথমে কাঠ দিয়ে তৈরি করা হয়, তারপরে বাহারি রকমের রঙ করা হয়।
তানি লোফা
তানি লোফা অরুণাচল প্রদেশের একজন ভারতীয় রাজনীতিবিদ। তিনি ভারতীয় জনতা পার্টির সদস্য।
২০০৪ সালে, তিনি পূর্ব কামেং জেলার সিপ্পা পশ্চিম বিধানসভা কেন্দ্র থেকে অরুণাচল প্রদেশের বিধায়ক নির্বাচিত হয়েছিলেন।
শাহ হাদিউজ্জামান
শাহ হাদিউজ্জামান (১০ মার্চ ১৯৩৯-১৯ ফেব্রুয়ারি ২০১৭) বাংলাদেশের যশোর জেলার রাজনীতিবিদ, মুক্তিযোদ্ধা ও যশোর-৪ (বাঘারপাড়া-অভয়নগর) আসনের সাবেক সংসদ সদস্য।
জন্ম ও প্রাথমিক জীবন
শাহ হাদিউজ্জামান ১০ মার্চ ১৯৩৯ সালে যশোর জেলার অভয়নগরের নওয়াপাড়ার পীর পরিবারে জন্মগ্রহণ করেন। তার পিতা ইরানি পীর, সাধক খাজা আব্দুল মজিদ শাহ। পিতামহ মুহাম্মদ আলী শাহ ইরানের সিস্তান প্রদেশ থেকে এসে নওয়াপাড়ায় ইসলাম ধর্ম প্রচারের লক্ষ্যে স্থায়ীভাবে বসবাস শুরু করেন। ১৯৫৭ সালে ম্যাট্রিকুলেশন পাশ করেন।
রাজনৈতিক জীবন
শাহ হাদিউজ্জামান ১৯৫৮ সালে ছাত্র থাকাকালীন ছাত্র লীগের রাজনীতির সাথে জড়িয়ে পড়েন। ১৯৬৬ সালে পূর্ব পাকিস্তান আওয়ামী লীগের জাতীয় কাউন্সিলর, ১৯৭২ সালে যশোর জেলা আওয়ামী লীগের আহবায়ক কমিটির সাধারণ সম্পাদক, ১৯৭৩ সালে জেলা কমিটির সাধারণ সম্পাদক, ১৯৭৭-১৯৯৫ সাল পর্যন্ত যশোর জেলা কমিটির সিনিয়র সহসভাপতিসহ বিভিন্ন দায়িত্ব পালন করেন।
১৯৭০ সালে অভয়নগর-বাঘারপাড়া আসন হতে আওয়ামী লীগের মনোনীত প্রার্থী হিসেবে প্রথম প্রাদেশিক পরিষদ সদস্য নির্বাচিত গণপরিষদ সদস্য ছিলেন। ১৯৭১ সালে মুক্তিযুদ্ধে তিনি ঘোষপুরের ইয়েথ ক্যাম্পের দায়িত্ব পালন করেন। তিনি ১৯৭১ সালে মুজিবনগরের বাংলাদেশ প্রাবসী সরকারের গণপরিষদ সদস্য ছিলেন।
তিনি ১৯৭৩ সালের প্রথম জাতীয় সংসদ নির্বাচনে বিলুপ্ত যশোর-৮ আসন থেকে আওয়ামী লীগের মনোনয়ন নিয়ে সংসদ সদস্য নির্বাচিত হয়েছিলেন। এর পর যশোর-৪ (বাঘারপাড়া-অভয়নগর) আসনে বাংলাদেশ আওয়ামী লীগের মনোনয়ন নিয়ে ১৯৮৬ সালের তৃতীয়, ১৯৯১ সালের পঞ্চম জাতীয় নির্বাচনে ও জুন ১৯৯৬ সালের সপ্তম জাতীয় নির্বাচনে সংসদ সদস্য নির্বাচিত হয়েছিলেন। ১৯৯৬-২০০১ সময়কালে বাংলাদেশ জাতীয় সংসদের ধর্ম বিষয়ক মন্ত্রণালয় সম্পর্কিত সংসদীয় স্থায়ী কমিটির সভাপতি ছিলেন।
২০০৮-২০১৬ সালে যশোর জেলা পরিষদের প্রশাসক ও ২০১৬ সালে যশোর জেলা পরিষদের চেয়ারম্যান নির্বাচিত হন। তিনি ২৪ নভেম্বর ২০১৬ সালে আওয়ামী লীগের কেন্দ্রীয় সদস্য মনোনীত হন।
২০০১ সালের অষ্টম জাতীয় নির্বাচনে তিনি পরাজিত হন।
মৃত্যু
শাহ হাদিউজ্জামান ১৯ ফেব্রুয়ারি ২০১৭ সালে মৃত্যুবরণ করেন।
আর-রাহমান মসজিদ, পিয়ং ইয়াং
আর-রাহমান মসজিদ ২০১৩ সালের জানুয়ারিতে শিয়া ইসলাম অনুসারিদের দ্বারা প্রতিষ্ঠিত একটি মসজিদ। ইরানীয় স্থাপত্যশৈলীতে নির্মিত মসজিদটির অবস্থান উত্তর কোরিয়ার রাজধানী পিয়ং ইয়াং-এর ইরানি দূতাবাসের ভিতরে। এটি উত্তর কোরিয়ার প্রথম এবং একমাত্র মসজিদ হিসেবে বিবেচিত হয়। শিয়া সংস্কৃতির সাথে যুক্ত হলেও দেশটির একমাত্র মসজিদ হওয়ায় দেশটিতে অবস্থানরত অন্যান্য মুসিলম সম্প্রদায়ও সালাত আদায়ের জন্য মসজিদটি ব্যবহার করে।
সক্রীয়তা
২০১৩ সালের জানুয়ারিতে চালু হওয়ার পর হতে আর-রাহমান মসজিদে দৈনিক পাঁচ ওয়াক্ত সালাত ছাড়াও সাপ্তাহিক জুম্মা সালাত আদায় করা হয়। সম্প্রদায় ভিন্নতা বাদে পিয়ং ইয়াং-এ অবস্থিত সকল মুসলিম দেশের দূতাবাসের কর্মীরা মসজিদের সকল সালাতে অংশ নেয়।